Minst to knivstukket etter masseslagsmål - skadet rømte fra stedet
ARTIKKELEN ER OVER TRE ÅR GAMMEL – Det er mellom 20 og 30 personer som har slåss, sier operasjonsleder Gjermund Stokkli i Oslo politidistrikt til VG. Politiet fikk den dramatiske meldingen like før klokken 22-tiden søndag kveld. – Det var 30-35 personer som skrek og ropte mye til hverandre først, så begynte de å sloss, sier et øyenvitne til VG. Etter å ha vært vitne til den stadig mer opphetede krangelen i nesten 20 minutter, så han hvordan de to gjengene barket sammen. Da ringte han politiet. - Da hadde tre blitt stukket med kniv, en i armen, en i magen og en i hånda, forteller øyenvitnet til VG. HAR DU BILDER, VIDEO ELLER INNSPILL? TIPS VG! 2200@VG.NO || 22 00 00 00 || SMS/MMS til 2200 Da politiet og ambulansepersonellet kom til frem til stedet – en parkeringsplass ved Vestli t-banestasjon nordøst i Oslo – løp flere av de involverte fra stedet. En av dem skal ha vært et tredje knivoffer – Han skal ha sagt til en kvinnelig forbipasserende at han var stukket i siden, for deretter å ha løpt av gårde. Han er ennå ikke lokalisert, sier innsatsleder Arve Røtterud i Oslo-politiet til VG. Tidligere i kveld opplyste politiet at minst tre personer var knivstukket. – Vi fikk først opplysninger om at tre var knivstukket, men vi har funnet bare to. En av dem er sendt til legevakt og den andre til sykehus med ikke livstruende skader, sier operasjonsleder Gjermund Stokkeli til VG. Han sier at politiet ikke kan utelukke at en tredje person også er skadet.To skadede har blitt tatt hånd om av ambulansepersonell på stedet. Den ene er sendt til Ahus og den andre til Legevakten. Slagsmålet skjedde utendørs, og de involverte skal alle ha vært i tenårene. Flere hundepatruljer leter etter både gjerningsmennene og den skadede. – Vi har indikasjoner på at det var en avtalt slosskamp her utenfor Vestli skole, sier innsatslederen til VG.Flere vitner VG har snakket med, forteller at ungdomsgjengen var unge - og svært høylydte. – Det var en stor ungdomsgjeng på kranglet svært høylydt på t-banen. De gikk av, og fortsatte kranglingen utenfor, sier et av vitnene til VG. Store politistyrker er på åstedet, det samme er en rekke ambulanser. Også politihelikopteret flyr over området. – Det er for tidlig å si hvem de involverte er. Men vi har store ressurser som jobber med saken, sier Stokkli.Den pågående politiaksjonen var så omfattende at det får konsekvenser for kollektivtransporten i Oslo. – Ordensproblemer på Vestli. Forsinkelser på Linje 5 retning Østerås, skriver T-banen på sin Twitter-konto – før de noen minutter senere oppdaterte meldingen med at trafikken var i gang igjen..
Opp til 30 ungdommer barket sammen i det politiet mener var et avtalt slagsmål. Minst to ble knivstukket.